﻿ Programul Comunitate Incluzivă-Moldova Punte către înţelegere Educaţie pentru incluziune, toleranţă, acceptare Chişinău - 2012 Această carte este elaborată în cadrul proiectului “Combaterea discriminării persoanelor cu dizabilităţi intelectuale prin eforturi comune ale Grupului de Acţiune Comună în Strategii Media”, implementat de Keystone Human Services International Moldova Association cu susţinerea financiară a Programului Egalitate şi Participare Civică al Fundaţiei Soros-Moldova şi a Open Society Foundations/Health Media Initiative. Autori: Angela Cara, doctor în pedagogie, conf., Institutul de Ştiinţe ale Educaţiei Marcela Dilion, doctor în sociologie, conf. Recenzenţi: Tatiana Niculcea, consultant, Ministerul Educaţiei Virginia Rusnac, doctor în psihologie, Institutul de Ştiinţe ale Educaţiei Ilustrator carte şi copertă: Stela Damaschin-Popa Redactor stilizator: Natalia Moglan Machetare pentru tipar: Silvia Luneví Descrierea CIP a Camerei Naţionale a Cărţii Punte către înţelegere. Educaţie pentru incluziune, toleranţă, acceptare/ KHSIMA/ Programul Comunitate Incluzivă-Moldova, elaborată de Angela Cara şi Marcela Dilion, Chişinau: Editura ARVA Color SRL 2012. 32 pag. 1500 ex. ISBN Opiniile exprimate în această publicaţie aparţin autorilor şi nu reflectă neapărat poziţia Fundaţiei Soros-Moldova. CUPRINS Capitolul 1. Dizabilitatea. Tipuri de dizabilităţi 1. Asemănări şi deosebiri 4 2. Ce este dizabilitatea 6 3. Dizabilitatea de auz 8 4. Dizabilitatea de vedere 12 5. Dizabilitatea fizică 16 6. Dizabilitatea intelectuală 20 Capitolul 2. Drepturile copilului 1. Problemele cu care se confruntă copiii cu dizabilităţi 24 2. Convenţia cu privire la Drepturile Copilului 26 Capitolul 3. Comunicarea cu persoanele cu dizabilităţi 1. Ce înseamnă a comunica? 28 2. Cum să comunicăm pentru a fi ascultaţi, auziţi, acceptaţi? 31 3. Dorinţe ale unui copil 32 3CAPITolUl 1. Dizabilitatea. Tipuri de dizabilităţi ASeMăNăRI şI DeoSebIRI Oamenii cu dizabilităţi pot avea aceleaşi abilităţi ca şi tine, dar şi competenţe ce diferă de ale tale. Ei au emoţii şi senti- mente asemănătoare nouă. Ca şi noi, ei trăiesc, uneori, clipe de bucurie şi fericire, iar alteori sînt singuratici, neajutoraţi, îşi fac multe griji, nu au încredere în propriile forţe. Pentru a se simţi bine, persoanele cu dizabilităţi au nevoie să fie acceptate, înţelese şi respectate de comunitatea în care convieţuiesc. CăSUŢA CUVINTeloR Abilitate: îndemînare, iscusinţă, pricepere, dibăcie. A convieţui: a trăi împreună, în acelaşi loc cu cineva. ASeMăNăRI şI DeoSebIRI Completează desenele de mai jos cu trei asemănări şi deosebiri pe care le găseşti între tine şi alte fiinţe. Asemănări:Deosebiri: Membru al familiei 4Asemănări:Deosebiri: Prieteni Asemănări: Deosebiri: oameni din alte ţări Asemănări:Deosebiri: Animale INVITAŢIe lA DISCUŢIe: 1. Compară răspunsurile tale cu cele ale colegilor. Observă asemănările şi deosebirile. 2. Prin ce te asemeni cu elevii cu care ai discutat? Dar prin ce te deosebeşti ? 3. Ai fost vreodată tratat cu indiferenţă din cauză că eşti di- ferit de alţi oameni? Povesteşte despre cum ai procedat. 5Ce eSTe DIzAbIlITATeA? Dizabilitatea se referă la pierderea abilităţilor de a vedea sau de a auzi, de a se deplasa sau de a mişca părţile corpu- lui, limitînd persoanele în activităţile pe care le practică zi de zi. Dizabilitatea nu trebuie să excludă aceşti oameni. Ei, ca şi noi, au vise şi speranţe. Orice om poate avea o dizabilitate temporară. De exem- plu, cînd te doare capul şi nu poţi învăţa poezia, cînd ţi-ai fracturat mîna şi nu poţi scrie, cînd ţi-ai luxat piciorul şi nu poţi merge. CăSUŢA CUVINTeloR A exclude: a îndepărta, a da afară, a elimina. A fractura: a-şi rupe un os, un membru al corpului. A luxa: a-şi deplasa un os din articulaţie; a-şi scrînti o mînă, un picior. INVITAŢIe lA DISCUŢIe: Ce îţi reuşeşte cel mai bine acasă, dar la şcoală?1. Enumeră greutăţile cu care te confrunţi acasă sau la şcoa-2. lă în realizarea anumitor sarcini. 3. Cum te simţi cînd nu poţi îndeplini unele dintre aceste obligaţiuni? 6 7 DIzAbIlITATeA De AUz Povestea Nicoletei Nicoleta s-a născut cu auz normal, fiind o fetiţă veselă şi foarte vorbărea- ţă. La vîrsta de 4 ani s-a îmbolnăvit grav. Boala i-a afectat auzul: de atunci nu a mai putut auzi bine, nu înţelegea ce îi spuneau părinţii cînd i se adresau, mo- tiv pentru care a început să vorbească din ce în ce mai rar şi mai puţin. Nicoleta are prieteni dragi şi îi place foarte mult să se joa- ce cu ei. Ea preferă să privească poze cu diferite animale, să confecţioneze şi să dăruiască mărţişoare. CăSUŢA CUVINTeloR Grav: periculos, primejdios. A afecta: a dauna sănătăţii, producînd boli, răni etc. Ce eSTe DIzAbIlITATeA De AUz? O persoană cu deficienţe de auz vede oamenii vorbind, dar, din păcate, nu poate auzi ce spun aceştia. Persoanele cu dizabilitatea de auz sînt lipsite parţial sau total de auz, ele înţeleg cu greu cuvintele rostite de către cei din jur. Totuşi, unii oameni cu dizabilităţi de auz pot vorbi şi citi pe buze. Ei recurg la un limbaj aparte în care un rol important îl au mimica feţii şi gesturile, care, ca şi semnele făcute rapid cu mîna sau zîmbetele, ne exprimă emoţiile şi gîndurile. 8Compozitorul german Ludwig van Beethoven la vîrsta de 30 ani şi-a pierdut auzul. Fapt ce nu l-a împiedicat să compună din memorie simfonia a 9-a. În prezent, aceas- tă compoziţie muzicală este imnul Uniunii Europene. 9 ÎNVăŢAŢI, JUCÎNDU-Vă! JoC De Rol: Fiind faţă în faţă cu alt elev, încearcă să redai prin ges- turi următoarele enunţuri, de exemplu: „Mă numesc Ionel. M-am rătăcit.” sau alte propoziţii. Ce ţi-a părut complicat în timpul discuţiei? Cum procedezi cînd comunici cu o persoană cu dizabi- lităţi de auz? CUM PUTeM AJUTA PeRSoANele CU DIzAbIlITATe De AUz? Povesteşte pe baza desenului. 1. Priveşte în ochi persoana cu care dialoghezi. Cere-i res- pectuos să stea în faţa ta. 2. Scrie propoziţiile pe care nu le-a auzit în timpul discu- ţiei. 3. Desenează personajele povestirii. 4. Redă prin semne emoţiile trăite de eroii povestirii. 10 11DIzAbIlITATeA De VeDeRe Povestea lui Ionel Familia lui Ionel locuieşte în scara ca- sei noastre. Ionel nu vede şi, atunci cînd iese la plimbare, este însoţit întotdeauna de către sora lui mai mare. Băieţelul de 9 ani şi-a pierdut vederea după ce colegul lui de clasă a făcut un „experiment” cu o petardă găsită în stradă. Părinţii l-au in- ternat în spital, însă medicii au constatat că micuţul nu va mai putea să vadă. Ionel are însă o capacitate de memorare extraordinară, o voce frumoasă şi tuturor le place să îl asculte cîntînd. Ce eSTe DIzAbIlITATeA De VeDeRe? O persoană cu dizabilitate de vedere poate realiza activităţi- le pe care le fac ceilalţi oameni. Aceste persoane sînt lipsite total de vedere sau au vederea foarte slabă. Ei nu disting obiectele din jur şi îşi închipuie statura unui om după na- tura glasului. Cu ajutorul pipăitului percep dacă un obiect este mare sau mic, dacă suprafaţa este aspră sau fină, dură sau moale, caldă sau rece etc. Mirosul fin le permite să gă- sească magazinul. Ochelarii, lupa, ecranul unui computer specializat sînt instrumente de cunoaştere corectă a lumii. Cîinii special dresaţi sînt adevăraţi prieteni ai persoanelor cu dizabilităţi de vedere şi le conduc în drum spre şcoală, magazin, spital sau parc. 12Cîntăreaţa de origine rusă Diana Gurţskaya este oarbă. Talentul, dragostea pentru muzică şi voinţa stăruitoare au ajutat-o pe Diana să devină vedetă. 13 ÎNVăŢAŢI, JUCÎNDU-Vă! lUCRU ÎN PeReChe: 1. Realizaţi o cursă de distanţă scurtă. Trasaţi o cărare pe podea. 2. Împărţiţi-vă în perechi. Legaţi un fular la ochi sau închi- deţi ochii. 3. Copilul legat la ochi este însoţit de un coleg. Împreună parcurgeţi traseul desenat. 4. După parcurgerea cursei, inversaţi rolurile. 5. Cu ce dificultăţi v-aţi confruntat cînd aţi realizat sarcina? 6. Cum v-aţi simţit atunci cînd nu puteaţi vedea? 7. Cum a fost să-ţi conduci partenerul? CUM PUTeM AJUTA PeRSoANele CU DIzAbIlITATe De VeDeRe? 1. Oferă-i braţul tău persoanei care nu vede. 2. Permite persoanei cu dizabilităţi de vedere să-ţi atingă mîinile şi faţa. Aceasta îl va ajuta să te cunoască mai bine. 3. Povesteşte-i despre obiectele şi oamenii din jur. 4. Spune-i din timp despre schimbarea de direcţie pe care trebuie să o facă: la stînga ori la dreapta,unde se află scara şi cîte trepte sînt de urcat sau de coborît. 5. În cazul în care apar obstacole în cale, fă o scurtă pauză înainte de a continua. 14 15 DIzAbIlITATeA fIzICă Povestea lui Cristi Cristi are 8 ani. Din cauza unui tragic accident rutier, nu poate să meargă ca toţi ceilalţi copii şi este imobilizat în căru- ciorul cu rotile. La şcoală, în pauze, joacă şah cu colegii de clasă, care i-au devenit şi cei mai minunaţi prieteni din lume. CăSUŢA CUVINTeloR Imobilizat: care nu se poate mişca. Ce eSTe DIzAbIlITATe fIzICă? Oamenii cu dizabilitate fizică, deşi se deplasează cu dificul- tate, pot fi activi şi independenţi. De asemenea, se poa- te întîmpla să arate diferit de ceilalţi oameni. Unii nu au o mînă sau un picior, alţii sînt de statură foarte mică sau au spinarea încovoiată. Mişcarea sau deplasarea în spaţiu este una dintre dificultăţile pe care le întîmpină aceste persoa- ne. 16Alina s-a născut cu dizabilitate fizică şi foloseşte scaunul rulant. Mama ei, profesoară de fizică, a îndrumat-o să înveţe bine. Alina a ascultat de sfatul mamei sale, iar munca i-a fost răsplătită: astăzi ea este autoare a mul- tor cărţi pentru copii. 17 ÎNVăŢAŢI, JUCÎNDU-Vă! lUCRU ÎN eChIPă: 1. Legaţi o eşarfa astfel încît să vă imobilizeze braţul drept şi scrieţi pe tablă ce simtiţi în momentul respectiv. 2. Legaţi o eşarfa sub genunchi, imobilizînd picioarele, şi deplasaţi-vă pînă la tablă. 3. Cum v-aţi simţit cînd au apărut anumite bariere pentru realizarea sarcinilor ? 4. Cum poţi ajuta aceste persoane să depăşească obstaco- lele? CUM PUTeM AJUTA PeRSoANele CU DIzAbIlITATe fIzICă? 1. Nu fi mirat şi nu-i arăta cu degetul cînd îi întîlneşti. 2. Nu rîde de ei, mai ales cînd procedează altfel decît tine. 3. Încearcă să te împrieteneşti cu aceste persoane, să le zîmbeşti. toate acestea îi vor ajuta foarte mult în viaţă. 18 19DIzAbIlITATeA INTeleCTUAlă PoVeSTeA DIANeI Diana s-a născut într-un sat din raio- nul Orhei. Dianei îi place să meargă la şcoală, dar însuşeşte cu greu temele şi oboseşte destul de repede. De cu- rînd a luat premiul I la un concurs de cîntece populare moldoveneşti. Ce eSTe DIzAbIlITATeA INTeleCTUAlă? Oamenii cu dizabilităţi intelectuale pot dansa, cînta. Ei par- ticipă la competiţii sportive şi pot îndeplini multe alte ac- tivităţi. Ei întîmpină dificultăţi de învăţare, ascultare, scris, vorbit, citit şi gîndire. INVITAŢIe lA DISCUŢIe: 1. Cînd trebuie să dai dovadă de stăpînire de sine în clasă? Dar acasă? 2. În ce cazuri te-a ajutat răbdarea? 3. Care rezultate consideri că sînt mai bune: cele obţinute prin supărare sau cele obţinute prin indulgenţă? 4. Care ar fi primul pas spre înţelegere în clasa voastră? 20 21CUM PUTeŢI AJUTA PeRSoANA CU DIzAbIlITATe INTeleCTUAlă? 1. Oferiţi-i sprijinul vostru pentru ca să înţeleagă tema, lec- ţia, mai ales, dacă vă cere ajutorul. 2. Trataţi-i cu îngăduinţă şi respect, evitaţi glumele pe sea- ma acestor persoane. 3. Fiţi înţelegători şi învăţaţi să aveţi răbdare: de exemplu, să mai explicaţi o dată ceea ce nu au înţeles. Veronica avea probleme de învăţare. La şcoală unii dintre colegi o tratau cu răutate, punîndu-i porecle şi făcînd haz pe seama ei. Fetiţa nu înţelegea de ce nimeni nu vrea să îi fie prieten. Deşi acest lucru o supăra foarte tare, Veroni- ca nu a renunţat la visul ei. Ea a fost întotdeauna o bună alergătoare şi, după ce a absolvit şcoala, a decis să prac- tice atletica uşoară, înscriindu-se într-o echipă sportivă. A început să alerge în fiecare zi şi să participe la competiţii. Munca a dat roade. Veronica a obţinut locul II în topul celor mai bune 100 de femei la proba de alergare. 22 23CAPITolUl 2. Drepturile copilului PRobleMele CU CARe Se I COPIII AU DREPTUL L A CoNfRUNTă CoPIII CU DIzAbIlITăŢI : TOŢ Ana din cauza bolii nu a fost niciodată la şcoală. Profesorii vin acasă la ea şi o ajută să-şi pregătească temele. Ea nu are prieteni şi se simte singură. Părinţii i-au dăruit o pisică, pe care Ana a îndrăgit-o foarte mult. Totuşi, cel mai mult Ana îşi doreşte să se joace cu copiii. INVITAŢIe lA DISCUŢIe: 1. Cu ce probleme se confruntă Ana? 2. De ce are nevoie Ana ca să simtă bine? 3. Ce poţi face tu pentru Ana? Copiii cu dizabilităţi, la fel ca şi semenii lor, au nevoie de dragoste, atenţie, prietenie, familie, educaţie. Ei vor să frecventeze şcoala, să meargă în vizită la prieteni sau după cumpărături. 24 I COPIII AU DREPTUL L A : TOŢ joc familie şi educaţie şi odihnă viaţă ţă protecţie informareasisten medicală nume şi identitate dezvoltarenaţionalitate culturală opinie şi religioasă 25CoNVeNŢIA oNU CU PRIVIRe lA DRePTURIle CoPIlUlUI Vasilică a împlinit 7 ani şi visul său este să meargă neapă- rat la şcoală. El nu se poate mişca de sine stătător, de aceea foloseşte un scaun cu rotile. Bunica, care are grijă de el, i-a spus că nu va putea urma şcoala, deoarece ea se află la o distanţă mare şi nu dispune de rampe. CăSUŢA CUVINTeloR Neapărat: în mod necesar; cu orice preţ, numaidecît. Rampă: construcţie care permite deplasarea în scaunul rulant. INVITAŢIe lA DISCUŢIe: 1. Ce drepturi ale lui Vasilică sînt încălcate? 2. Ce trebuie de făcut ca să fie respectate drepturile lui Va- silică? 3. În ce mod sînt respectate drepturile copilului în clasa şi în şcoala voastră? 4. Ce putem face pentru copiii ale căror drepturi sînt negli- jate? 5. Redactează o compunere pe tema: „Toţi copiii sînt egali în drepturi”. 26 • Nu au acces în şcoală • Nu au acces în transport • Nu au acces în magazine • Nu au terenuri de joacă special • Sînt neglijaţi amenajate • Nu au unde îşi petrece • Bordurile trotuarelor nu sînt timpul liber adaptate • Mobilierul nu corespunde necesităţilor copiilor Convenţia privind Drepturile Copilului este o înţelegere co- mună între ţările care şi-au asumat obligaţiunea de a res- pecta şi proteja drepturile copiilor. În acest document sînt înscrise toate drepturile copilului. Copiii cu dizabilităţi, ca şi ceilalţi copii, au dreptul la educaţie, dreptul la odihnă şi joacă, dreptul la familie, dreptul la un nume etc. 27CAPITolUl 3. Comunicarea cu persoanele cu dizabilităţi Ce ÎNSeAMNă A CoMUNICA? Viorica, la vîrsta de 3 ani, a suferit arsuri la mîna dreaptă, iar după cîteva intervenţii chirurgicale complicate, medicii au decis să-i amputeze mîna. De aceea, părinţii ei au hotă- rât ca fetiţa să înveţe la o şcoală specială, alături de alţi copii cu probleme comune. Fetiţa urmează primele două clase la o şcoală-internat, situată departe de casă, iar în clasa a treia părinţii au adus-o acasă, înscriind-o în şcoala din comunita- te. Cînd se emoţionează, Viorica se exprimă cu dificultate, este timidă şi nu comunică cu semenii. CăSUŢA CUVINTeloR A amputa: a tăia pe cale chirurgicală un membru al corpului. A se emoţiona: a fi cuprins de o emoţie; a fi impresionat, a fi înduioşat. INVITAŢIe lA DISCUŢIe: 1. Cum se simte Viorica în noua clasă? 2. Cum ai ajuta-o tu pe Viorica să comunice eficient cu cei- lalţi copii? 3. Ce sfaturi le-ai da colegilor de clasă pentru ca Viorica să se simtă bine? 28 29 ÎNVăŢAŢI, JUCÎNDU-Vă! Transmitem un obiect un mesaj scris un cuvînt rostit o idee Pretutindeni în jurul tău acasă, la şcoală stabileşti diferite relaţii cu anumite persoane. Oamenii comunică între ei în multe moduri, iar, pentru a se înţelege unul cu altul, ei sînt atenţi la ceea ce spun şi cum se comportă. De mici, copiii învăţă să comunice pozitiv. Este necesar să comunicăm pentru ca: • să descoperim lumea înconjurătoare; • să ne cunoaştem mai bine (să povestim altora despre noi); • să gîndim; • să ne împărtăşim emoţiile unii altora; • să aflăm lucruri noi; • să ne facem prieteni. 30CUM Să CoMUNICăM PeNTRU A fI ASCUlTAŢI, AUzIŢI, ACCePTAŢI? ÎNVăŢAŢI, JUCÎNDU-Vă! lucru în grup. exprimă-ţi emoţiile fără cuvinte. 1. Formaţi două echipe: actori şi spectatori. 2. Improvizează împreună cu colegii tăi următoarele situaţii: - Vă îndreptaţi undeva şi la un moment dat înţelegeţi că aţi uitat un lucru oarecare; - Doriţi să întrebaţi ceva, dar nu puteţi vorbi; - Doriţi să telefonaţi, dar constataţi că nu aveţi minute la telefonul mobil; - Pe trotuar întîlniţi o persoană cu dizabilităţi de vedere, care doreşte să treacă strada. Îi oferiţi ajutorul vostru ca să o traverseze în siguranţă. 3. A fost uşor sau greu de înscenat? 4. Enumeraţi greutăţile cu care v-aţi confruntat. INVITAŢIe lA DISCUŢIe: Propune două schimbări ce pot fi făcute în clasă, şcoală, comunitate pentru a uşura viaţa copiilor / persoanelor cu dizabilităţi din şcoala / satul natal. 31CUM ÎI PoŢI AJUTA TU Pe ACeşTI oAMeNI? DoRINŢe Ale UNUI CoPIl Eu nu vreau să deschizi uşa pentru mine. Aş dori doar să o laşi întredeschisă ca să pot intra. Ştiu că din cauza braţelor mele oamenii mă privesc cu mirare. Nu-mi plac nici mie, Dar ele mă ajută să mă plimb, Eu pot fi surd, dar nu şi mut, Nu mă numi, te rog, aşa. Eu am ales să mă plimb cu mîinile mele: Şi eu obişnuiam să joc fotbal, să merg la vînătoare şi să înot. Pe urmă mi-am pierdut picioarele, Dar nu – şi visul, şi speranţa. Nu-ţi fie milă că nu am văzut niciodată apusul de soare. Dă-mi voie să mă plimb cu tine, Chiar dacă mergem mai încet. Dă-mi voie să mă plimb cu tine, Chiar dacă şi cu mîinile. Nu am decît trei dorinţe: Aş dori să fiu fericit, Aş dori să fiu un om complet Şi aş vrea să fiu acceptat pentru ceea ce sînt. (Scrisă de un copil cu dizabilităţi) 32